钦定古今图书集成/明伦汇编/氏族典/第459卷 > 《廖用贤尚友录》 > 魏该
## 钦定古今图书集成/明伦汇编/氏族典/第459卷 > 《廖用贤尚友录》 > 魏该

按《晋书魏浚传》：“浚族子该，一名亥，本侨居京兆阴磐。
河间王颙之伐赵王伦，以该为将兵都尉。及刘曜攻
洛阳，随浚赴难，先领兵守金墉城，故得无他。曜引去，
馀众依之。荀藩以为武威将军，使讨刘曜。元帝承制，
加冠军将军、河东太守，讨平杜曾，诏以为顺阳太守。
苏峻反，率众救台。峻未平，该病笃还屯，卒于道。从子”
雄统其众。